ועדת החוקה, חוק ומשפט, כנסת 17, פרוטוקול מספר 216, 2007-06-11 09:00

מנחם בן-ששון: אנחנו עוסקים היום בהצעת חוק סדר הדין הפלילי (תיקון – הצגת תסקיר לנפגע בעבירת אלימות), התשס"ו-2006.

מנחם בן-ששון: לאט לאט מתגבשת פה בוועדה עבודה שלטעמי לא צריכה להיעשות כעבודת טלאים בכל הסוגייה הזאת של נפגעי עבירה.

אפרת רוזן: הצעת החוק של חברת הכנסת גלאון עברה קריאה טרומית.

אפרת רוזן: דנו בה בוועדה ב6 במארס.

אפרת רוזן: דנו בה לקראת ההכנה שלה לקריאה ראשונה.

אפרת רוזן: מדובר בהצעה שמתמקדת בתיקון של סעיף 187 לחסד"פ, שקובע שבית משפט רשאי להורות על הצגת תסקיר נפגע בעבירות מין.

אפרת רוזן: חברת הכנסת גלאון רצתה להרחיב את זה לכל העבירות האלימות החמורה.

אפרת רוזן: אנחנו רואים שהקושי המרכזי מבחינת הממשלה הוא להסכים להרחבת העבירות.

אפרת רוזן: כל הנוכחים בדיונים הסכימו שהמגמה של התיקון היא מגמה חיובית שנועדה להביא את עמדת הנפגע בפני בית משפט.

אפרת רוזן: ניסינו לראות אך אפשר להסכים על רשימת העבירות.

אפרת רוזן: משרד הרווחה הציע הצעה מטעמו.

אפרת רוזן: הוא ראה אותה כהצעה שהוא יכול לעמוד בה מבחינה תקציבית.

אפרת רוזן: ההצעה שלהם דיברה על עבירות אלימות חמורה של 10 שנות מאסר ומעלה כאשר מדובר על עבירות אלימות כנגד הגוף, לא על עבירות בתוך המשפחה.

אפרת רוזן: בעקבות הוועדה פנינו למ.מ.מ וביקשנו הערכת עלות תקציבית משתנה לגבי 3 אופציות עיקריות.

אפרת רוזן: ביקשתי לגבי כל עבירות האלימות החמורה כמו שהמציעה הציעה, לאחר מכן מה שמשרד הרווחה הציע, ובסוף איזו שהיא הצעת ביניים כשמדובר על עבירות של 7 שנות מאסר ועבירות אלימות כנגד הגוף שלא בתוך המשפחה.

אפרת רוזן: הוועדה השתכנעה שאולי נכון להוציא את עבירות האלימות בתוך המשפחה בגלל הבעיה המקצועית לעשות את התסקיר.

אפרת רוזן: היא לא השתכנעה שנכון להוציא את עבירות הרצח וההריגה, לכן ביקשנו הערכת עלות שכוללת את עבירות הרצח וההריגה.

יוני ארליך: העברנו בקשה בסוף חודש מארס על מנת לקבל את הנתונים עם הפירוט של כל הסעיפים הרלוונטיים.

יוני ארליך: הבקשה הועברה לסגן מנהל בתי המשפט.

יוני ארליך: הם העבירו את הטיפול מחוץ להנהלת בתי המשפט לאיזה שהוא גוף פרטי שעושה את זה.

יוני ארליך: למרות בקשות חוזרות עוד לא הגיעו הנתונים.

יוני ארליך: הטעות שעשינו זה שלא עירבנו את הייעוץ המשפטי שלהם כדי שיפעילו לחץ מבפנים.

אפרת רוזן: את הערכת העלות אתם לא יכולים לעשות ללא הנתונים של הנהלת בתי המשפט?

יוני ארליך: לא.

מנחם בן-ששון: האם תהיה רגוע ברגע שתקבל ממשרד הרווחה את מקדם ההכפלה?

יוני ארליך: אני מקבל את הערכות שלהם כי הם הגורם המקצועי, אבל מבחינת החישוב יש שם איזו שהיא טעות הכפלה.

מנחם בן-ששון: אולי תעמוד בקשר עם משרד הרווחה.

מנחם בן-ששון: אני לא מעוניין שאת הדיון על הנתונים הבסיסיים ננהל כאן.

מנחם בן-ששון: מר זילברשטיין, האם הנתונים של הרווחה הם בסדר מבחינתכם?

יאיר זילברשטיין: מבחינתנו הם בסדר.

יאיר זילברשטיין: אם יש טעות נשמח לראות ולתקן.

מנחם בן-ששון: האם ברגע שנקבל את מכפלות הנהלת בתי המשפט אתה תהיה בתמונה כדי לסגור איתנו את הנתונים?

יאיר זילברשטיין: כן.

מנחם בן-ששון: מר לייזר, הבאת נתונים?

ברק לייזר: אנחנו נכנסנו לתמונה רק אתמול.

ברק לייזר: אנחנו נאיץ את זה כמה שיותר.

ברק לייזר: זה לא טופל במשך תקופה יחסית ארוכה.

מנחם בן-ששון: אני רוצה לקבוע ישיבה לשבוע הבא.

מנחם בן-ששון: הערכתנו היא שזה לא חוק תקציבי ואנחנו יכולים להוליך אותו במסלול נכון אל רוב סעיפי האישום שהיה לנו עניין בהם בפעם הקודמת, אולי אפילו על 7 שנים.

מנחם בן-ששון: אין לכם התנגדות מקצועית, יש לכם התנגדות תקציבית.

ענת אסיף: זה נכון שההבדל בעמדות של הוועדה ושל הממשלה בעניין ההיקף של הצעת החוק נובע משיקולים תקציביים, אבל מבחינתנו הבחינה היא לא רק לבדוק אם החוק הוא תקציבי או לא.

ענת אסיף: גם אם החוק עולה פחות מ5 מיליון שקלים עדיין הממשלה הציגה עמדה לגבי מה היא יכולה לקחת על עצמה מבחינת עלויות.

ענת אסיף: אנחנו מקווים שהוועדה תיקח את זה בחשבון.

ענת אסיף: הממשלה הציגה עמדה שהיא מסוגלת לעמוד בעלויות על בסיס הערכת עלויות כאשר מדובר בעבירות מעל 10 שנים.

מנחם בן-ששון: לא שאלתי אותך מה היא תפישתך התקציבית לחוק.

מנחם בן-ששון: התפישה העקרונית היא נקודת המוצא.

מנחם בן-ששון: אנחנו חיים באילוץ תקציבי.

מנחם בן-ששון: נדבר על זה בפעם הבאה.

זהבה גלאון: אדוני היושב-ראש, אני מקבלת את האופן שבו הצגת את העניינים.